Etter at Kalush Orchestra hadde opptrådt i finalen, ropte vokalist Oleh Psiuk: «Vær så snill og hjelp Ukraina, Mariupol! Hjelp Azovstal akkurat nå!». Konkurransen har strenge regler mot politiske ytringer og budskap, og flere kommentatorer mente utbruddet kunne være i strid med konkurransereglene. I verste fall kunne Ukraina bli disket for opptrinnet. EBU besluttet imidlertid å akseptere ytringen, og uttalte til avisen : «Vi forstår de dype følelsene rundt Ukraina for øyeblikket, og anser kommentarene fra Kalush Orchestra og andre artister som uttrykker støtte til det ukrainske folk, som humanitære, snarere enn politiske i natur». Ukraina gikk til slutt hen og vant konkurransen takket være rekordmange poeng fra seerne.